Radner Muratov

Radner Muratov (vene Раднэр Зинятович Муратов, tatari Radner Zinnət uğlı Moratov; Раднэр Зиннәт улы Моратов; 21. oktoober 1928 Leningrad – 10. detsember 2004 Moskva) oli tatari rahvusest Vene näitleja.

Radner Muratov sündis tatari perekonnas Leningradis, kus ta isa Zinnat Muratov õppis tol ajal Leningradi Polütehnilises Ülikoolis. Hiljem oli Zinnat Muratov aastatel 1944–1957 Tatari ANSV NLKP oblastikomitee esimene sekretär.

1951. aastal lõpetas Radner Muratov Üleliidulise Riikliku Kinematograafia Instituudi. Ta töötas aastatel 1951–1988 Riiklikus Filminäitlejate Teatris.

Aastatel 1952–1987 mängis Radner Muratov rohkem kui kuuekümnes filmis. Tema tuntuim filmiroll on Vassili Alibabajevitš filmist "Õnnekütid" (1971).

Radner Muratov on maetud Nikolo-Arhangelskoje kalmistule.Николо-Архангельское (Архангельское) кладбище в Москве Гранит Памяти. Vaadatud 22. septembril 2024

Tunnustus
Vene NFSV teeneline kunstnik (1986)

Varia
Eesnimi Radner oli tuletatud fraasist "радуйся новой эре" ("rõõmusta uue ajastu üle"). Omaksed ja tuttavad kutsusid teda nimega Radik.Евгения Павлова. Проигранная жизнь : Что случилось после "Джентльменов удачи" с Василием Алибабаевичем Российская газета, 7. aprill 2014

Viited

Välislingid
Radner Muratov kino-teatr.ru leheküljel

Kategooria:Vene filminäitlejad
Kategooria:Vene teatrinäitlejad
Kategooria:Nikolo-Arhangelskoje kalmistule maetud
Kategooria:Sündinud 1928
Kategooria:Surnud 2004